අනතුරින් ත්‍රීරෝද රථයේ ගමන්කල පුද්ගලයින් 07 දෙනෙකු තුවාල ලබා බියගම රජයේ රෝහල වෙත ඇතුලත්කර ඇති අතර ඉන් බිළිඳු දරුවන් දෙදෙනෙකු ජිවිතක්ෂයට පත්ව තිබෙනවා.මෙලෙස මියගොස් ඇත්තේ බුංගිරිය - කහවත්ත ප්‍රදේශයේ පදිංචි අවුරුදු 2 යි මාස 4 ක් වයසැති කාවින්ද්‍ය නිර්මාන් හා පලේවින්න - පල්ලෙබැද්ද පදිංචි අවුරුදු එකයි මාස තුනක් වයසැති සඳුනි සෙනල්යා දැරියයි.අනතුරින් තුවාල ලැබූ අනෙක් පුද්ගලයන් වැඩිදුර ප්‍රතිකාර සදහා කොළඹ ජාතික රෝහලට ඇතුලත්කර ඇති අතර පොලිසිය පැවසුවේ ටිපර් රථයේ රියදුරා අත්අඩංගුවට ගෙන ඇති බවයි.මේ අතර හිනිදුම - උඩුගම - තවලම මාර්ගයේ හිංගල්ගොඩ ප්‍රදේශයේදී සිදුවූ රිය අනතුරකින් කාන්තාවන් දෙදෙනෙකු මියගොස් තවත් පුද්ගලයින් 06 දෙනෙක් තුවාල ලබා කරාපිටිය ශික්ෂණ රෝහලට ඇතුලත් කර තිබෙනවා.මෙලෙස මියගොස් ඇත්තේ හිනිදුම කප්පොත්තාව ප්‍රදේශයේ පදිංචි 57 හැවිරිදි ගමගේ සිරියලතා හා හිනිදුම පිටමගොඩ ප්‍රදේශයේ පදිංචි 53 හැවිරිදි සුනීතා රංජනී නැමැති කාන්තාවන් දෙදෙනෙක්.හිංගල්ගොඩ ප්‍රදේශයේ තේ කම්හලක සේවකයින් ප්‍රවාහනය කරමින් තිබූ කැබ් රථයක් වන අතර එහි රියදුරුට වේගය පාලනය කරගත නොහැකිව මාර්ගයෙන් ඉවතර පැන අසල තිබූ තාප්පයක ගැටී මෙම අනතුර සිදුව තිබෙනවා.